Menu Rahmah

Menu Rahmah ialah satu inisiatif yang ditubuhkan oleh kerajaan Anwar Ibrahim melalui Menteri Perdagangan Dalam Negeri dan Kos Sara Hidup iaitu Datuk Seri Salahuddin Ayub pada awal tahun 2023 sebagai respon terhadap masalah kos hidangan makanan yang tinggi berikutan krisis ekonomi semasa. Hidangan ini, berupakan set hidangan seimbang, dilancarkan dan disediakan di restoran-restoran seluruh negara. Menu Rahmah secara amnya memperoleh reaksi memberangsangkan daripada golongan rakyat dengan peranannya untuk mengurangkan kos sara hidup.

 Kandungan 
Menu Rahmah ditetapkan terdiri daripada hidangan makan tengah hari atau makan malam yang seimbang nutrisinya, dengan harga RM5 atau kurang. Hidangan yang disediakan bagi Menu Rahmah tidak terikat dengan ketetapan khusus, dengan hidangan lazim yang dijual termasuk nasi berlauk dan mi, dengan minuman ringkas seperti air kosong.

 Sejarah pelaksanaan 
Menu Rahmah dilancarkan pada 31 Januari 2023 oleh pihak Kementerian Perdagangan Dalam Negeri Dan Kos Sara Hidup (KPDN) sebagai satu cabang daripada dasar jangka pendek, Payung Rahmah, dalam menanangi kesulitan golongan kurang berkemampuan. Walau bagaimanapun, tiada peraturan khas dalam menghalang sesiapa untuk memperoleh Menu Rahmah, dan secara amnya tersedia kepada setiap lapisan masyarakat.

Inisiatif pada mulanya dilakukan di restoran bawah kelolaan persatuan-persatuan restoran kerjasama, di samping kedai serbaneka utama, Mydin. Seiring masa, Menu Rahmah dijadualkan untuk diperluaskan kepada golongan masyarakat lain, termasuk para mahasiswa dan orang bukan Islam; secara am, sesiapa sahaja boleh menjual Menu Rahmah selagi menepati syarat harga dan keseimbangan nutrisi.

 Reaksi 
Secara amnya, Menu Rahmah memperoleh reaksi yang memberangsangkan daripada rakyat dalam membantu mengurangkan kos sara hidup semasa.

 Lihat juga 
 Konsep serupa dalam 1Malaysia
 Menu Rakyat 1Malaysia
 Nasi Lemak 1Malaysia

 Rujukan 

Kategori:Penubuhan 2023 di Malaysia
Kategori:Penubuhan 2023 di Malaysia